Cuneiform Tablet Kt 92/k 319 (AKT 11a 53)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR qí-bi-ma um-ma LUGAL-sú-en₆ ù ili₅-mì-tí-ma ki-ma DUB.SAR im-qú-ta-ni a-dí ša-ṣa-a ni-kà-sí LUGAL-sú-en₆ u₄-ma-am iš-té-en₆ kà-ru-um ik-ta-lá e-ri-qá-tù-šu 10 u₄-me-e i pá-ni-šu i-tal-kà a-na-kam ša-du-a-tám ša AN.NA-kà ša kà-ri-im kà-ni-iš ú kà-ri-im wa-aḫ-šu-ša-na il-ta-qé-ú um-ma ni-nu-ma AN.NA-ku-um i-ga-ma-ri-ku-nu a-na-kam ú i-na kà-ni-iš a-na ni-kà-sí i-za-az um-ma šu-nu-ma šu-ma ma-ma-an i-ša ba-ri-ni i-de₈-e pì-šu li-ip-tí-ma ša-du-a-tám lá ni-lá-qé šu-ma ma-ma-an i-ša ba-ri-ni lá i-de₈-e na-áš-pè-er-tum a-ṣé-er ša ba-ri-ni li-li-kam AN.NA nu-ša-ar a-ma-kam na-áš-pè-er-ta-kà a-ṣé-er ša ki-ma ku-wa-tí li-li-kam-ma AN.NA lá i-kà-ṣa-ad